Her søndag klokken 13 fremstilles en 22-årig mand i et grundlovsforhør. Han er sigtet for kvalificeret vold mod en 37-årig mand. Ifølge Nordjyllands Politi kom de to op at skændes ved et drikkelag på Lille Tingbakke i Vodskov ved et-tiden natten til søndag. Det resulterede i, at den 37-årige blev stukket med kniv i maven og i ryggen. Stikket i ryggen var kun overfladisk, mens det i maven perforerede en tarm. Ifølge Nordjyllands Politi, så er manden uden for livsfare.

Opsummering:
37-årig mand stukket med kniv i maven og ryggen.